
          1. În baza prevederilor art. 95 din Regulamentul Camerei Deputaţilor, republicat, cu adresa nr. Plx.67 din 26 februarie 2018, Comisia pentru învăţământ, ştiinţă, tineret şi sport a primit spre dezbatere, în fond, proiectul de Lege privind desființarea Universității Financiar-Bancare din municipiul București.

Pentru întocmirea raportului, Comisia a analizat avizul favorabil al Consiliului Legislativ nr. 1003/21.11.2017. 
Proiectul de Lege are ca obiect de reglementare desființarea Universității Financiar-Bancare din municipiul București. Din anul 2014-2015, Universitatea a intrat în lichidare cu toate programele/specializările de studii de învățământ universitar. În prezent, nu mai funcționează nici o specializare/programe, la nici un an de studii, la nici o formă de învățământ, la nici o locație din țară sau străinătate.
          2.  În funcţie de obiectul şi conţinutul său, proiectului de Lege face parte din categoria legilor ordinare, potrivit prevederilor art. 73 din Constituţia României, republicată.

La lucrările Comisiei au fost prezenţi un număr de 17 deputaţi, din totalul de 26 membri ai Comisiei. 
	
În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de Lege a participat ca invitat domnul Petru Andea - secretar de stat în cadrul Ministerului Educației Naționale.  

3. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este Cameră decizională.
Proiectul de Lege a fost adoptat de Senat, în calitate de primă Cameră sesizată, în şedinţa din data de 21 februarie 2018.

           4.  În urma dezbaterii, în şedinţa din 27 martie 2018, Comisia, cu unanimitatea voturilor celor prezenți, propune Plenului Camerei Deputaților adoptarea proiectului de lege cu amendamentele admise din anexa care face parte integrantă din prezentul raport.

                                                                                                                                                                     					ANEXĂ
AMENDAMENTE ADMISE

	Nr.
crt.
	Text 
adoptat de Senat
	Text propus de Comisie
(autor amendament)
	Motivare

	1.
	Titlul Legii:  Lege privind desființarea Universității Financiar-Bancare din municipiul București
	Text nemodificat
	

	2.
	Art.1. - La data intrării în vigoarea a prezentei legi, Universitatea Financiar-Bancară București, instituție de învățământ superior, persoană juridică de drept privat și de utilitate publică, parte a sistemului național de învățământ, cu sediul în municipiul București, strada Negru Vodă nr.3, sectorul 3, cod poștal 030774, se desființează.
	
Text nemodificat
	

	3.
	 Art.2. - În conformitate cu prevederile art. 230 alin. (2) din Legea educației naționale nr.1/2011, cu modificările și completările ulterioare, patrimoniul universității revine fondatorilor.
	
Text nemodificat
	

	4.
	Art.3. - Studenții și absolvenții fără diplomă care au fost înmatriculați la specializări/programe de studii universitare din cadrul Unversității Financiar-Bancare din municipiul București, au dreptul să își finalizeze studiile la specializări/programe de studii acreditate identice sau similare din același domeniu al specializării/programului de studii.
	
Text nemodificat
	

	5.
	Art.4. - Documentele universității, inclusiv cele create pe timpul funcționării, cu caracter permanent vor fi depuse la Arhivele Naționale ale României, Direcția Municipiului București a Arhivelor Naționale.
	Art.4. – Documentele universității, inclusiv cele create pe timpul funcționării, cu caracter permanent vor fi depuse la Arhivele Naționale ale României, Serviciul Municipiului Bucureşti al Arhivelor Naţionale. 
Autor: Comisia
	Conform art. 4 din HG nr. 1376/2009.

	6
	Art.5. - La data intrării în vigoare a prezentei Legi, Legea nr.274/2009 privind înființarea Universității Financiar-Bancare din municipiul București, publicată în Monitorul Oficial al României, Partea I, nr.473 din 9 iulie 2009, se abrogă.
	
Text nemodificat

